PSALM 146 



BB 1, 2- 3, 4/ 5 y 6, 7 8 


*d“C 













Van die mens bly niks behoue, 
sonder asem word sy mond. 
Stel in hom dan geen vertroue, 
selfs die magtigste word grond. 
Al sy planne gaan tot niet. 
Hoe kan hyjou redding bied? 

3. 

Hy is goed, die God van Jakob, 
vestig ook op Hom jou hoop. 
Hulpeloses rig Hy weer op, 
blinde oë maak Hy oop. 

Hy wat als geskape het, 

Hy alleen sal jou kan red. 




Gans sy skepping sonder grense 
word deur Hom steeds onderhou. 
So bly Hy ook aan die mense 
as sy maaksels steeds getrou. 
Hy, die bron van wat bestaan, 
is ook oor die mens begaan. 

5. 


God gee uitkoms en bevryding, 
hongeriges gee Hy brood. 

Hy genees ons van ons lyding 
en verlos uit elke nood. 

Die verdrukte in gebed 
hoor Hy aan, sy liefde red. 

Hy sal altyd trou ons Heer bly; 
deur Hom sal daar redding kom. 
Maar die goddelose stuit Hy 
en versper sy pad vir hom. 

Hy sal altyd bly regeer. 
Halleluja! Prys die Heer. 

Prys die Heer met blye galme, 
o my siel, daar’s ryke stof! 

‘k Sal, solank ek leef, my psalme 
vrolik toewy aan sy lof 
en Hom, wat sy guns my bied 
altyd groot maak in my lied. 

Moet op prinse nie vertrou nie, 
by wie niemand heil kan vind - 
op die mens jou hoop nie bou nie; 
want as God hul gees ontbind, 
keer hul na die aarde weer 
en hul raadslag stort terneer. 

Salig hy wat in die lewe, 
sonder hulp en sonder raad, 
as hom alles wil begewe, 
vlug tot God, sy toeverlaat; 
en ook in die swartste nag 
op die Here alleen bly wag. 

Dis die Heer wat aardé~en hemel, 
die getuies van sy mag, 
met die see en wat daar wemel, 
voortgebring het deur sy krag; 
wat, onwrikbaar in sy trou, 
altyd sy beloftes hou. 

Dis die Heer wat aan die arme 
in sy druk laat reg geskied, 
wat uit Nefderyké“erbarme 
hongeriges spyse bied; 
wat gevang’nes vryheid skenk 
en hul in hul smart gedenk. 

Dis die Heer se mededoë 
wat die blinde oog verlig; 
wie in stof lê neergeboë, 
word deur Hom weer opgerig. 

Hy bemin dié wat opreg 
wandel in sy woord en weg. 

Dis die Heer wat vreemdelinge 
met ‘n wakendé’oog aanskou, 
weduwees in twisgedinge, 
met hul wese, staande hou. 
Maar sy arm, hul steun en hoop, 
stuit die bose in sy loop. 

Dis die God der leërmagte, 
troue Bondsgod van weleer, 
God van wordende geslagte, 
tot in ewigheid die Heer. 
Sion, sing dié God ter eer, 
prys sy grootheid, loof die Heer! 

